Christoph Friedrich Mickwitz (1773−1851)

Christoph Friedrich Mickwitz (10. märts 1773 Koeru – 19. jaanuar 1851 Lihula) oli Eesti vaimulik.

Elulugu
Õppis 1782–1790 Tallinna gümnaasiumis. Immatrikuleerus 20. septembril 1790 Jena ülikooli, kus õppis kuni 1793. aastani nii filosoofiat, usuteadust kui ka loodusteadusi. Ordineeriti 25. jaanuaril 1797 õpetajaametisse.

Oli 1797–1838 üheaegselt nii Lihula Eliisabeti koguduse kui ka Kirbla Püha Nikolause koguduse õpetaja. 9. juunil 1838 palus end pastoriametist vabastada, seejärel emeriteerus.

Tähtsus
Mickwitz oli Otto Wilhelm Masingu Marahwa Näddala-Lehe kaastööline ja levitaja. Kirjutas oma kihelkonna taevaskäijatest nii Masingule kui ka Garlieb Helwig Merkeli nädalalehele Provinzialblatt.Aarma, Liivi. Põhja-Eesti vaimulike lühielulood 1525-1885. Tallinn: Vali Press OÜ, 2007. Nr 670.

Isiklikku
Tema isa Christoph Friedrich Mickwitz noorem oli Koeru koguduse õpetaja, vanaisa Christoph Friedrich Mickwitz vanem oli Tallinna Toomkoguduse ülemõpetaja. Vend Dietrich Georg Mickwitz oli Koeru koguduse õpetaja, Vend Justus Johannes Mickwitz oli Jõelähtme- ja Tarvastu koguduse õpetaja, õemees Eduard Philipp Körber oli Võnnu Jakobi koguduse õpetaja. Tema väimees Otto Wilhelm Ludwig Kettler oli Lihula ja Kirbla koguduse õpetaja.

Esivanemad

Viited

Kirjandus
Aarma, Liivi. Põhja-Eesti vaimulike lühielulood 1525-1885. Tallinn: Vali Press OÜ, 2007. Nr 670.

Välislingid
Christoph Friedrich von Mickwitzi eluloolised andmed saidil eelk.ee

Kategooria:Kirbla Püha Nikolause koguduse vaimulikud
Kategooria:Lihula Eliisabeti koguduse vaimulikud
Kategooria:Eestimaa vaimulikud
Kategooria:Mickwitzid
Kategooria:Sündinud 1773
Kategooria:Surnud 1851